rejauldu/bengali-wikipedia huggingface dataset:
চৈতালী প্রবীণ পরিচালক হৃষিকেশ মুখার্জি পরিচালিত ১৯৭৫ সালের একটি হিন্দি চলচ্চিত্র। ১৯৭৫ সালে মুক্তিপ্রাপ্ত ছবিটি প্রযোজনা করেছিলেন মিসেস মনোবীণা রায়। এটি বাঙালি লেখক আশাপূর্ণা দেবীর একই নামের বাংলা উপন্যাসের উপর ভিত্তি করে তৈরি। ছবির সঙ্গীতে সুরারোপ করেছিলেন লক্ষ্মীকান্ত-পেয়ারেলাল জুটি। ছবিতে প্রধান চরিত্রে রয়েছেন ধর্মেন্দ্র, সায়রা বানু এবং প্রদীপ কুমার।   পটভূমি  মনীশ, একজন কলেজের অধ্যাপক, চৈতালী নামে এক চোরের দেখা পায় এবং তাকে সোজা পথে চলতে সহায়তা করার প্রস্তাব দেয়। চৈতালি মিথ্যা করে বলে যে সে একজন বিধবা, যখন সে বিয়েও করেনি কারণ সে এক ফেরারীর মেয়ে এবং তার কঠোর সৎমার অধীনে একটি কোঠায় (নাচের ঘরে) বড় হয়েছে। তার পটভূমি লুকানোর জন্য, সে মিথ্যা বলে, এবং সেই মিথ্যা আরও মিথ্যার দিকে পরিচালিত করে। মনীশের ভাই অবিনাশ একজন আইনজীবী যিনি বাড়ি থেকে অনুশীলন করেন এবং তার শয্যাশায়ী স্ত্রী প্রভা চৈতালির বিরুদ্ধে একটি মূল্যবান নেকলেস চুরি করার অভিযোগ তোলেন যা চৈতালি দ্রুতই স্বীকার করে। এর আগে, চৈতালি, মনীশ এবং তার মা তার নির্দেশনার জন্য তাদের পারিবারিক গুরুর সাথে দেখা করেছিলেন যেখানে চৈতালি তার জীবন কাহিনী মনীশের কাছে স্বীকার করেছিলেন। রাস্তায় বেরিয়ে, সে নাচ শুরু করে, যা মনীশ তার উদারতার উপর তার চড় হিসাবে অপব্যাখ্যা করে। তিনি তার নাচ থেকে উপার্জন দিয়ে চুরি করা নেকলেসটির জন্য অর্থ ফেরৎ দেওয়ার সিদ্ধান্ত নেন যদিও এটিকে অহংকার হিসাবে ব্যাখ্যা করা হয় এবং তাকে বাড়ি থেকে বের করে দেওয়া হয়। শীঘ্রই, অবিনাশ মনীশকে সত্য বলে যে কেন চৈতালি গয়না চুরির কথা স্বীকার করেছিল।   কুশীলব    মনীশ চরিত্রে ধর্মেন্দ্র  চৈতালী চরিত্রে সায়রা বানু  চৈতালির বাবার চরিত্রে অভি ভট্টাচার্য  চৈতালীর সৎ মায়ের চরিত্রে শ্যামা  অবিনাশ চরিত্রে প্রদীপ কুমার  প্রভা চরিত্রে বিন্দু  মনীশের মায়ের চরিত্রে দুর্গা খোটে   সাউন্ডট্র্যাক  # শিরোনাম গায়ক ১ "ধরতি অম্বর নিন্দ সে জাগে" মান্না দে, লতা মঙ্গেশকর ২ "মেহবুবা নাম হ্যায় মেরা" লতা মঙ্গেশকর ৩ "সা নি ধা পা মা গা নি ধা" লতা মঙ্গেশকর   তথ্যসূত্র    বহি সংযোগ      বিষয়শ্রেণী:ভারতীয় উপন্যাস অবলম্বনে চলচ্চিত্র বিষয়শ্রেণী:লক্ষ্মীকান্ত-প্যায়ারেলাল সুরারোপিত চলচ্চিত্র বিষয়শ্রেণী:১৯৭০-এর দশকের হিন্দি ভাষার চলচ্চিত্র বিষয়শ্রেণী:১৯৭৫-এর চলচ্চিত্র
বেগম জান বা বেগমজান ২০১৯ সালে মুক্তিপ্রাপ্ত বাংলাদেশী অপরাধ-অ্যাকশন ঘরানার পূর্ণদৈর্ঘ্য চলচ্চিত্র। রং বেরং চলচ্চিত্রের ব্যানারে মোহাম্মদ আসলাম পরিচালিত চলচ্চিত্রটিতে মুখ্য চরিত্রসমূহে অভিনয় করেছেন ইমন, শিরিন শিলা, সাইফ খান, নিশাত জেরিন অরিন, ও তানিন সুবহা প্রমুখ। এই চলচ্চিত্রে মাদকের কুফলতা নিয়ে সমাজকে বার্তা দেয়ার প্রয়াস রয়েছে। প্রাথমিকভাবে চলচ্চিত্রটির নাম ‘আমার সিদ্ধান্ত’ রাখা হয়েছিল। চলচ্চিত্রটি বাংলাদেশ চলচ্চিত্র উন্নয়ন কর্পোরেশন(বিএফডিসি) তে নির্মিত। ৫ সেপ্টেম্বর, ২০১৭-হতে চিত্রগ্রহণ শুরু হয়। এই চলচ্চিত্রের 'ইনডোর' দৃশ্য ঢাকার উত্তরায় মন্দিরা শুটিং সেট এবং একটি গানের চিত্রায়ণ উত্তরার বর্ধিত অঞ্চলে ধারণ করা হয়েছে। ২০১৯ সালের ০৮ নভেম্বর বাংলাদেশের বিভিন্ন প্রেক্ষাগৃহে মুক্তি পায়।   কাহিনি  অরিনের বাবা একজন মাদক ব্যবসায়ী ছিলেন। গ্রামের বাড়িতে এসব মাদকের কারবার দেখে অরিন বড় হয়।  বড় হয়ে বাবার মত সেও শহরে মাদক ব্যবসা শুরু করে। মাদকসাম্রাজ্যে নিজের আধিপত্য বাড়াতে এক মাদকসম্রাটকে বিয়েও করে। ঘটনাচক্রে মাদক ব্যবসার নানাবিধ ঝুঁকিতে পরে অরিন। মাদক নিয়ন্ত্রণ কর্মকর্তা ইমনের মুখোমুখি হয় সে। অরিনের জীবনের পরিস্থিতি খারাপ হয়।   অভিনয়শিল্পী   সাইফ খান - একজন মাদক সম্রাট, বেগম জানের স্বামী নিশাত জেরিন অরিন - বেগম জান, একজন মাদক সম্রাজ্ঞী। এ চরিত্রে অভিনয়ের জন্য অরিন মারামারি করার প্রশিক্ষণ নেন। মামনুন হাসান ইমন - একজন মাদক নিয়ন্ত্রণ কর্মকর্তা  তানিন সুবহা  শিরিন শিলা শিবা শানু   সঙ্গীত   বেগম জান চলচ্চিত্রের গান লিখেছেন পরিচালক মোহাম্মদ আসলাম ও জিয়াউদ্দিন আলম। সুর ও সংগীত পরিচালনা করেছেন প্রতীক হাসান ও আলম শাহ।   গানের তালিকা    অবমুক্তি   ভালবাসি আমি গানের চিত্রায়ণ উত্তরার বর্ধিত অংশ ও আশুলিয়া বিআইডাব্লিউটিএ ল্যান্ডিং স্টেশনে করা হয়। ইমন ও শিরিন শিলা এই গানের চিত্রায়ণে অভিনয় করেন। ২ নভেম্ববর, ২০১৯ তারিখে গানটি ইউটিউবে অবমুক্ত করা হয়। তোর নয়নে দেখেছি গানটির চিত্রায়ণে অভিনয় করেছেন অরিন ও সাইফ খান। গানটি উত্তরার বর্ধিতাংশে চিত্রায়ন করা হয়। ৪ নভেম্ববর, ২০১৯ তারিখে গানটি ইউটিউবে অবমুক্ত করা হয়। সেলফি গানটি ৬ নভেম্ববর, ২০১৯ তারিখে গানটি ইউটিউবে অবমুক্ত করা হয়।   প্রচারণা ও মুক্তি    বেগম জান ছায়াছবির সেন্সর ছাড়পত্র পেতে জটিলতা হয়। পরিচালক মোহাম্মদ আসলামের 'অপমানের বদলা' চলচ্চিত্র নির্মাণের সময় বিএফডিসি'র বকেয়া টাকা পরিশোধ করেননি। তাই প্রাথমিকভাবে এফডিসি কর্তৃপক্ষ এই চলচ্চিত্রের সেন্সর আবেদন বাংলাদেশ চলচ্চিত্র সেন্সর বোর্ডে জমা দেওয়ার অনুমতি দেয়নি। অবশেষে ৩০ মে, ২০১৯ তারিখে চলচ্চিত্রটি মুক্তির জন্য  বাংলাদেশ চলচ্চিত্র সেন্সর বোর্ডের অনুমোদন পায়।  চলচ্চিত্রটি মুক্তির পূর্বে গণমাধ্যমে প্রচারণা চালানো হয়নি। চলচ্চিত্র প্রদর্শকরা বেগম জান-এর মুক্তির ব্যাপারে অবগত ছিলেন না। প্রেক্ষাগৃহে মুক্তি পাওয়ার এক সপ্তাহ পূর্বে ০১ নভেম্বর, ২০১৯ তারিখে চলচ্চিত্রটির অনলাইন সহযোগী 'লাইভ টেকনোলজিস'-এর ইউটিউব চ্যানেল হতে ৩ মিনিট ৫৫ সেকেন্ডের ট্রেইলার প্রকাশ করা হয়। চলচ্চিত্রটি মুক্তি উপলক্ষে তিনটি পৃথক পোস্টার প্রকাশ করা হয়।  ০৮ নভেম্বর, ২০১৯ তারিখে চলচ্চিত্রটি বাংলাদেশের ২৯টি প্রেক্ষাগৃহে মুক্তি পায়।   তথ্যসূত্র    বহিঃসংযোগ  বাংলা মুভি ডেটাবেজে 'বেগম জান'   বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:২০১৯-এর চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:বাংলাদেশী মারপিটধর্মী চলচ্চিত্র বিষয়শ্রেণী:হেরোইন আসক্তি সম্পর্কে চলচ্চিত্র
রাইকমল হল একটি জনপ্রিয় বাংলা চলচ্চিত্র যা পরিচালনা করেন সুবোধ মিত্র। এই চলচ্চিত্রটি তারাশঙ্কর বন্দ্যোপাধ্যায় এর গল্প অবলম্বনে তৈরি করা হয়েছিল। এই চলচ্চিত্রটি ৮ মার্চ ১৯৫৫ সালে অররা ফিল্ম কর্পোরেশন ব্যানারে মুক্তি পেয়েছিল এবং সংগীত পরিচালনা করেছেন পঙ্কজ মল্লিক। এই চলচ্চিত্রটির মুখ্য চরিত্রে অভিনয় করেন সাবিত্রী চট্টোপাধ্যায়, উত্তম কুমার, কাবেরি বোস, নীতিশ মুখোপাধ্যায় এবং চন্দ্রাবতী দেবী।  কাহিনী শ্রেষ্ঠাংশে   উত্তম কুমার   সাবিত্রী চট্টোপাধ্যায়  কাবেরী বোস  নীতিশ মুখোপাধ্যায়  চন্দ্রাবতী দেবী  পঞ্চানন ভট্টাচার্য   পরিজাত বোস  নবগোপাল লাহিড়ী  জীবন বোস   আশা দেবী   নমিতা সিনহা   ছবি ঘোষাল  তথ্যসূত্র  বহিঃসংযোগ    বিষয়শ্রেণী:১৯৫৫-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র
: জাপানের ফুটবল লিগের ওয়েবসাইট (data.j-league.or.jp) ফুটবল খেলোয়াড়ের পাতার একটি বহিঃসংযোগ করতে সাহায্য করে। এটি কোনও নিবন্ধের বহিঃসংযোগ অংশে ব্যবহারের উদ্দেশ্যে ব্যবহার করা হয়ে থাকে।   ব্যবহার  নামবিহীন প্যারামিটার:      নামযুক্ত প্যারামিটার:       উইকিউপাত্তের সংযোগ () ব্যবহার করে:       উদাহরণ নামবিহীন প্যারামিটার ব্যবহার:  {{ | 19690 | তাকেফুসা কুবো }}  প্রদর্শিত:    ইউআরএল:  https://data.j-league.or.jp/SFIX04/?player_id=  নামযুক্ত প্যারামিটার ব্যবহার:  {{ | id= 1 | name= মাসাকি ফুরুকাওয়া }}  প্রদর্শিত:    ইউআরএল:  https://data.j-league.or.jp/SFIX04/?player_id=  কোনও প্যারামিটার এবং উইকিউপাত্ত সংযোগ নেই ব্যবহার:  {{}}  প্রদর্শিত:    নির্দেশনা  জে. লিগের ওয়েবসাইটে যান এবং খেলোয়াড়ের নাম সন্ধান করুন।  খেলোয়াড়ের পাতাতে যেতে সঠিক লিঙ্কে ক্লিক করুন এবং নিশ্চিত হন তিনি আপনার কাঙ্ক্ষিত খেলোয়াড়।  খেলোয়াড়ের পাতার ইউআরএলটি https://data.j-league.or.jp/SFIX04/?player_id=#####-এর মতো দেখতে হবে, যেখানে "#####" একটি সংখ্যা নির্দেশ করে।  শুধুমাত্র উক্ত নম্বরটি অনুলিপি করুন।  P3565 ব্যবহার করে খেলোয়াড় সম্পর্কে উইকিউপাত্ত সংযোগে উক্ত আইডি যুক্ত করুন।  বহিঃসংযোগ অংশে পাঠ্য যুক্ত করুন:  {{জে. লিগ খেলোয়াড়}}  দ্রষ্টব্য, যেহেতু এটি প্রায় অবশ্যই বহিঃসংযোগ অংশে চলে যাবে, তাই টেমপ্লেটের পাঠ্যকে তালিকা আইটেম হিসেবে অন্তর্ভুক্ত করার জন্য আপনার একটি * যুক্ত করা উচিত।  টেমপ্লেট উপাত্ত  অনুসরণকরণ বিষয়শ্রেণী  আইডিসহ টেমপ্লেট            টেমপ্লেট অনুপস্থিত আইডি
right|thumb|200px|খ-গোলক অন্ধকার এবং মেঘমুক্ত আকাশের দিকে তাকালে দর্শকমাত্রেরই চোখে পড়ে অসংখ্য জ্যোতিষ্ক। পৃথিবী থেকে এই জ্যোতিষ্কগুলোর দূরত্ব অনেক বেশি।Robin Kerrod. The Star Guide.1993. Prentice Hall General Reference. New York.  এজন্য এদেরকে একটি বিরাট ব্যাসার্ধ্যের গোলকের ভেতরের পৃষ্ঠের কিছু স্থির বিন্দু বলে ভ্রম হয়। পৃথিবী পৃষ্ঠে দণ্ডায়মান একজন দর্শক কেবল এই গোলকের উপরের অর্ধাংশই দেখতে পান।V.Krishnamurthy. The Clock of the Night Sky.1998. UBS Publishers. New Delhi এর ভিত্তিতে একজন দর্শককে কেন্দ্র করে অসীম বা যেকোন ব্যাসার্ধ্যের গোলক কল্পনা করা যায়। এই গোলককেই খ-গোলক বলা হয়। প্রকৃতপক্ষে খ-গোলকের কোন নির্দিষ্ট ব্যাসার্ধ্য থাকে না।   খ-গোলকের রাশিসমূহ  খ-অক্ষাংশ,খ-দ্রাঘিমাংশ আকাশ গোলক দুইটি বৃহৎ-বৃত্ত পৃথিবীর কোন স্থানের উপর নির্ভর করে না।এই দুইটি খ-বিষুব এবং সূর্য পথ , দিগন্ত মধ্যরেখা প্রধান ঊর্ধ্ব বৃত্ত বিভিন্ন স্থানের জন্য বিভিন্ন। কিন্তু খ বিষুব এবং সূর্য পথ পৃথিবীর যে কোন স্থানের জন্য একই ।পূর্বে দেখা গেছে যে বিষুব এবং শূন্য ঘণ্টা কালবৃত্তকে নির্দেশক বৃত্ত নিয়ে আকাশে যে কোন খ-বস্তুর অবস্থান নির্দেশ করা যেতে পারে।অনুরুপ ভাবে সূর্যপথকে একটা নির্দেশক বৃত্ত মনে করে ও খ-বস্তুর অবস্থান নির্দেশ করা যেতে পারে।   তথ্যসূত্র   বিষয়শ্রেণী:গোলকীয় জ্যোতির্বিজ্ঞান বিষয়শ্রেণী:মহাজাগতিক স্থানাঙ্ক পদ্ধতি
আনন্দ বাইস (জন্ম: ১৮ জুলাই ১৯৯১) একজন ভারতীয় প্রথম-শ্রেণীর ক্রিকেটার। তিনি মধ্যপ্রদেশের হয়ে খেলে থাকেন।   খেলোয়াড়ী জীবন তিনি একজন অলরাউন্ডার। তিনি ডানহাতে ব্যাটিং ও অফব্রেক বোলিং উভয়ই করে থাকেন। ২০১৩ সালে মধ্যপ্রদেশ ক্রিকেট দলের হয়ে তাঁর প্রথম শ্রেণী ও টি-টোয়েন্টিতে অভিষেক হয়। পরবর্তীতে ২০১৪ সালে ফার্স্টক্লাস ক্রিকেটেও একই দলের হয়ে তাঁর অভিষেক হয়।   তথ্যসূত্র    বহিঃসংযোগ      বিষয়শ্রেণী:মধ্যপ্রদেশের ক্রিকেটার বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ বিষয়শ্রেণী:ভারতীয় ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯১-এ জন্ম
কোল্লুরি কামশাস্ত্রী (তেলুগু:కొల్లూరి కామశాస్త్రి) (১৮৪০-১৯০৭) একজন সংস্কৃত পণ্ডিত ছিলেন। তিনি ছিলেন একজন কবি, যিনি ভিজিয়ানগরাম পুস্পপতি আনন্দ গজপতি রাজু মহারাজার দরবারে শোভা পেয়েছিলেন। তিনি তেলুগু ভাষায় বহু সংস্কৃত বই অনুবাদ করেছেন।  "অন্ধ্র ধর্ম সিন্ধু"  এবং "সুদ্র কমলাকারমু"  তেলুগু ভাষায় তার দুটি সবচেয়ে গুরুত্বপূর্ণ অনুবাদ। তিনি "রঘুনায়ক সাতকামু" এর লেখকও ছিলেন।    তথ্যসূত্র   বিষয়শ্রেণী:১৮৪০-এ জন্ম বিষয়শ্রেণী:১৯০৭-এ মৃত্যু বিষয়শ্রেণী:তেলুগু লেখক বিষয়শ্রেণী:সংস্কৃত পণ্ডিত বিষয়শ্রেণী:তেলুগু কবি বিষয়শ্রেণী:১৯শ শতাব্দীর ভারতীয় লেখক
জোরারগঞ্জ আদর্শ উচ্চ বিদ্যালয় বাংলাদেশের একটি পুরোনো শিক্ষাপ্রতিষ্ঠানের মধ্যে একটি।   অবস্থান  বাংলাদেশের চট্টগ্রাম জেলার অন্তর্গত মীরসরাই উপজেলার জোরারগঞ্জ ইউনিয়নে এ বিদ্যালয়টি অবস্থিত।http://jorarganjup.chittagong.gov.bd/site/education_institute/35f43538-214a-11e7-8f57-286ed488c766/%E0%A6%9C%E0%A7%8B%E0%A6%B0%E0%A6%BE%E0%A6%B0%E0%A6%97%E0%A6%9E%E0%A7%8D%E0%A6%9C%20%E0%A6%86%E0%A6%A6%E0%A6%B0%E0%A7%8D%E0%A6%B6%20%E0%A6%89%E0%A6%9A%E0%A7%8D%E0%A6%9A%20%E0%A6%AC%E0%A6%BF%E0%A6%A6%E0%A7%8D%E0%A6%AF%E0%A6%BE%E0%A6%B2%E0%A7%9F   ইতিহাস  তৎকালীন জমিদার রাম সুন্দর ও রাম গৌড় এলাকার শিক্ষা বিস্তারের লক্ষ্যে ১৯১৪ সালে এ বিদ্যালয় প্রতিষ্ঠা করে তাদের দু'ভাইয়ের নামে রাম সুন্দর ও রাম গৌড় উচ্চ বিদ্যালয় নামকরণ করেন। পরবর্তীতে এক সময়ে বিদ্যালয়টির নাম পরিবর্তিত হয়ে এলাকার নাম অনুসারে জোরারগঞ্জ আদর্শ উচ্চ বিদ্যালয় নামকরণ করা হয়।   শিক্ষক-শিক্ষার্থী  বিদ্যালয়ের প্রধান শিক্ষক সাইফুল ইসলাম। বর্তমানে এক হাজারেরও অধিক শিক্ষার্থী এ বিদ্যালয়ে অধ্যয়নরত আছে।http://www.mirsharai.chittagong.gov.bd/site/education_institute/35f43538-214a-11e7-8f57-286ed488c766/%E0%A6%9C%E0%A7%8B%E0%A6%B0%E0%A6%BE%E0%A6%B0%E0%A6%97%E0%A6%9E%E0%A7%8D%E0%A6%9C%20%E0%A6%86%E0%A6%A6%E0%A6%B0%E0%A7%8D%E0%A6%B6%20%E0%A6%89%E0%A6%9A%E0%A7%8D%E0%A6%9A%20%E0%A6%AC%E0%A6%BF%E0%A6%A6%E0%A7%8D%E0%A6%AF%E0%A6%BE%E0%A6%B2%E0%A7%9F   অবকাঠামো  বিদ্যালয় মূল ভবনটি দুই তলা ও একটি তিন তলা নতুন ভবন রয়েছে। এছাড়াও ২০২১-২০২২ সালে বিদ্যালয় মাঠের পাশে আরো একটি নতুন ভবন নির্মাণ করা হচ্ছে। বিদ্যালয়ের সামনে ৮ একর বিশিষ্ট ঐতিহাসিক বাবুখাঁন দীঘি এবং তার পেছনে ৩ একর বিশিষ্ট একটি খেলার মাঠ আছে।   কার্যক্রম  এ বিদ্যালয়ে সহ-শিক্ষা ব্যবস্থা রয়েছে।   আরও দেখুন   মীরসরাই উপজেলার শিক্ষাপ্রতিষ্ঠান   তথ্যসূত্র    বহিঃসংযোগ   বিষয়শ্রেণী:মীরসরাই উপজেলার শিক্ষাপ্রতিষ্ঠান বিষয়শ্রেণী:চট্টগ্রাম জেলার শিক্ষাপ্রতিষ্ঠান
দক্ষিণ বাগুয়ান ভারতের পশ্চিমবঙ্গ রাজ্যের মেদিনীপুর জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে দক্ষিণ বাগুয়ান শহরের জনসংখ্যা হল ৪৬৭২ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৬৩%। সারা ভারতের সাক্ষরতার হার ৫৯.৫%, তার চাইতে দক্ষিণ বাগুয়ান এর সাক্ষরতার হার বেশি।  এই শহরের জনসংখ্যার ১৮% হল ৬ বছর বা তার কম বয়সী।   তথ্যসূত্র   বিষয়শ্রেণী:পূর্ব মেদিনীপুর জেলার শহর ও নগর
এইচডি ২১৭১০৭ (6 G. Piscium) পৃথিবী থেকে আনুমানিক ৬৫ আলোকবর্ষ দুরে মীন তারকামণ্ডলে অবস্থিত একটি ইয়েলো সাবজিয়ান্ট তারা। এটি ভরের দিক থেকে সূর্যের অনুরুপ, যদিও সুর্যের থেকে এটি যথেষ্ট পুরনো। এর দুটি পরিক্রমকারী গ্রহ আবিষ্কৃত হয়েছে: যার একটি খুব কাছে অবস্থিত এবং প্রতি সাতদিনে একটি কক্ষপথ সমাপ্ত করে, অপরটি অনেকদুরে অবস্থিত, যে একটি কক্ষপথ সমাপ্ত করতে আট বছর সময় নেয়।   দূরত্ব, বয়স এবং ভর  এইচডি ২১৭১০ সূর্যের অতিশয় ঘনিষ্ট: হিপারকস এস্ট্রোমেটিক স্যাটেলাইট এর লম্বন ৫০.৭১ মিলারসেকেন্ড পরিমাপ করে, যা ৬৫ আলোকবর্ষ দুরত্বের সাথে সঙ্গতপূর্ণ। এর আপাত মান ৬.১৭, যার ফলে এটি খালি চোখে অনুকূল পরিবেশের মধ্যে দৃশমান হয়।   তথ্যসূত্র    বহিঃসংযোগ   Extrasolar Planet Interactions  by Rory Barnes & Richard Greenberg, Lunar and Planetary Lab, University of Arizona      বিষয়শ্রেণী:হেনরি ড্র্যাপার তালিকার বস্তু বিষয়শ্রেণী:হিপ্পারকোস বস্তু বিষয়শ্রেণী:মীন (নক্ষত্রমণ্ডল) বিষয়শ্রেণী:দুটি নিশ্চিত গ্রহ সহ গ্রহমণ্ডল বিষয়শ্রেণী:গুল্ড বস্তু বিষয়শ্রেণী:ব্রাইট স্টার তালিকার বস্তু
মুজাফফরপুর () ভারতের বিহার রাজ্যের মুজাফফরপুর জেলার একটি শহর ও পৌর কর্পোরেশনাধীন এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪৭ মিটার (১৫৪ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে মুফাজ্জরপুর শহরের জনসংখ্যা হল ৩০৫,৪৬৫ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৭০%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৬৫%। সারা ভারতের সাক্ষরতার হার ৫৯.৫%, তার চাইতে মুফাজ্জরপুর এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:বিহারের শহর
এফআইএইচ হকি সিরিজ হল একটি আন্তর্জাতিক ফিল্ড হকি প্রতিযোগিতা, যা আন্তর্জাতিক হকি ফেডারেশন কর্তৃক আয়োজিত হত। এটি গ্রীষ্মকালীন অলিম্পিকের বাছাইপর্ব রূপেও কার্যকর ছিল। ২০১৮ সালে এটি শুরু হয়। এটি ছিল একমাত্র আসর, পরে এটি আন্তঃমহাদেশীয় কাপ দ্বারা অপসারিত হয়।   ফলাফল   পুরুষ  বছরআয়োজক ফাইনাল তৃতীয় স্থান নির্ধারক দল/চ্যাম্পিয়ন ফলাফল রানার্স-আপ তৃতীয় স্থান ফলাফল চতুর্থ স্থান ২০১৮–১৯কুয়ালালামপুর, মালয়েশিয়া ৩–২২–১৫৭/২৪ভুবনেশ্বর, ভারত৫–১৪–২লে টকেট, ফ্রান্স ৩–১৫–০   মহিলা  বছরআয়োজক ফাইনাল তৃতীয় স্থান নির্ধারক দল/চ্যাম্পিয়ন ফলাফল রানার্স-আপ তৃতীয় স্থান ফলাফল চতুর্থ স্থান ২০১৮–১৯ব্যানব্রিজ, আয়ারল্যান্ড ৩–১৩–০৪২/২৪হিরোশিমা, জাপান৩–১৩–৩(৩–১ পেনাল্টি)ভ্যালেন্সিয়া, স্পেন৪–২৩–১   তথ্যসূত্র   বিষয়শ্রেণী:হকি সিরিজ বিষয়শ্রেণী:বিলুপ্ত আন্তর্জাতিক ফিল্ড হকি প্রতিযোগিতা
মেজর জেনারেল আমির চাঁদ (১৮৮৯-১৯৭০) ছিলেন একজন চিকিত্সক এবং ভারতে চিকিৎসাশাস্ত্রের শিক্ষক। The Raj and Medicine in India, An Autobiography by Amir Chand, Published by R.K. Malhotra, 1994 ১৯৩৬ সালে, যখন ভারত ব্রিটিশ শাসনের অধীনে ছিল, তখন ডাঃ আমির চাঁদ লাহোরের কিং এডওয়ার্ড মেডিকেল কলেজে চিকিৎসা বিভাগের প্রধান হওয়া প্রথম ভারতীয় হয়ে ওঠেন। ভারতের স্বাধীনতার পর, ডঃ আমির চাঁদ ভারতে আধুনিক চিকিৎসার ভিত্তি স্থাপনে বিশিষ্ট ছিলেন। তিনি ১৯৪৭ সালে অ্যাসোসিয়েশন অফ ফিজিশিয়ানস অফ ইন্ডিয়ার সভাপতি ছিলেন। ১৯৪৮ সালে, তিনি ইন্ডিয়ান মেডিকেল অ্যাসোসিয়েশনের সভাপতি নির্বাচিত হন। মেজর জেনারেল আমির চাঁদ ইন্ডিয়ান সোসাইটি অফ গ্যাস্ট্রোএন্টারোলজির প্রতিষ্ঠাতাও ছিলেন।  ১৯৬০ সালে, তিনি পেশাদার সংগঠনের প্রথম সভাপতি নির্বাচিত হন।   মারা যাওয়ার আগে, আমির চাঁদ তার সঞ্চিত সমুদয় ইন্ডিয়ান কাউন্সিল অফ মেডিকেল রিসার্চ, অল-ইন্ডিয়া ইনস্টিটিউট অফ মেডিক্যাল সায়েন্সেস এবং আর্মড ফোর্সেস মেডিক্যাল সার্ভিসে দান করে যান। তিনি বলতেন যে, তিনি যা উপার্জন করেছেন তা রোগীদের কাছ থেকে এসেছে এবং তাই, তার নিজের এবং তার নির্ভরশীলদের প্রয়োজনে খরচের পর, বাকিটা অবশ্যই অসহায় অসুস্থ মানবতা এবং চিকিৎসা শিক্ষায় ফেরত দিতে হবে।   তথ্যসূত্র    মন্তব্য    ইন্ডিয়ান কাউন্সিল অফ মেডিকেল রিসার্চ কর্নেল আমির চাঁদ চিকিৎসা গবেষণার জন্য ট্রাস্ট পুরস্কার   ইন্ডিয়ান সোসাইটি অফ গ্যাস্ট্রোএন্টারোলজি   ইন্ডিয়ান কাউন্সিল অফ মেডিক্যাল রিসার্চ   পোস্ট গ্র্যাজুয়েট ইনস্টিটিউট, চণ্ডীগড়   হিন্দু   নোবেল বিজয়ী সুনে বার্গস্ট্রমের পুরস্কার   বিষয়শ্রেণী:১৮৮৯-এ জন্ম বিষয়শ্রেণী:১৯৭০-এ মৃত্যু বিষয়শ্রেণী:ভারতীয় চিকিৎসা শিক্ষায়তনিক বিষয়শ্রেণী:২০শ শতাব্দীর ভারতীয় চিকিৎসক
জুঁইদণ্ডী বাংলাদেশের চট্টগ্রাম জেলার  আনোয়ারা উপজেলার অন্তর্গত একটি ইউনিয়ন।   আয়তন  জুঁইদণ্ডী ইউনিয়নের আয়তন ২,১৪৪ একর (৮.৬৮ বর্গ কিলোমিটার)।   জনসংখ্যার উপাত্ত  ২০১১ সালের পরিসংখ্যান অনুযায়ী জুঁইদণ্ডী ইউনিয়নের মোট জনসংখ্যা ১৭,৫৭৫ জন। এর মধ্যে পুরুষ ৮,৪৯৫ জন এবং মহিলা ৯,০৮০ জন। মোট পরিবার ৩,২৯১টি।   অবস্থান ও সীমানা  আনোয়ারা উপজেলার সর্ব-দক্ষিণে সাঙ্গু নদী দিয়ে ঘেরা জুঁইদণ্ডী ইউনিয়ন। উপজেলা সদর থেকে এ ইউনিয়নের দূরত্ব প্রায় ১২ কিলোমিটার। এ ইউনিয়নের উত্তরে বটতলী ইউনিয়ন; পূর্বে বরুমছড়া ইউনিয়ন, সাঙ্গু নদী, বাঁশখালী উপজেলার পুকুরিয়া ইউনিয়ন ও সাধনপুর ইউনিয়ন; দক্ষিণে সাঙ্গু নদী ও বাঁশখালী উপজেলার খানখানাবাদ ইউনিয়ন এবং পশ্চিমে রায়পুর ইউনিয়ন, সাঙ্গু নদী ও বাঁশখালী উপজেলার খানখানাবাদ ইউনিয়ন অবস্থিত।   প্রশাসনিক কাঠামো  জুঁইদণ্ডী ইউনিয়ন আনোয়ারা উপজেলার আওতাধীন ১১নং ইউনিয়ন পরিষদ। এ ইউনিয়নের প্রশাসনিক কার্যক্রম আনোয়ারা থানার আওতাধীন। এটি জাতীয় সংসদের ২৯০নং নির্বাচনী এলাকা চট্টগ্রাম-১৩ এর অংশ। এ ইউনিয়নের গ্রামগুলো হল:  প‌শ্চিম জুঁইদণ্ডী  উত্তর জুঁইদণ্ডী  পূর্ব জুঁইদণ্ডী  দক্ষিণ জুঁইদণ্ডী  মধ্য জুঁইদণ্ডী  খুরুশকুল   শিক্ষা ব্যবস্থা  ২০১১ সালের আদমশুমারি অনুযায়ী জুঁইদণ্ডী ইউনিয়নের সাক্ষরতার হার ৫০.৬%। এ ইউনিয়নে ১টি মাধ্যমিক বিদ্যালয়,১‌টি নিম্ন মাধ‌্যমিক বিদ‌্যালয়, ১টি দাখিল মাদ্রাসা, ৩টি ইবতেদায়ী মাদ্রাসা ও ৫টি প্রাথমিক বিদ্যালয় রয়েছে।   শিক্ষা প্রতিষ্ঠান  মাধ্যমিক বিদ্যালয়  জে কে এস উচ্চ বিদ্যালয়  জুঁইদন্ডী আদর্শ বিদ্যালয়  মাদ্রাসা  জুঁইদণ্ডী আনোয়ারুল উলুম দাখিল মাদ্রাসা  রহমানিয়া ইসলামিয়া মাদ্রাসা (১নং ওয়ার্ড)  তালীমুল কুরআন মাদ্রাসা (২নং ওয়ার্ড) 'তা’লীমুল কোরআন ওয়াসসুন্নাহ্ মাদরাসা   প্রাথমিক বিদ্যালয়  উত্তর জুঁইদণ্ডী সরকারি প্রাথমিক বিদ্যালয়  খুরুশকুল সরকারি প্রাথমিক বিদ্যালয়  দক্ষিণ জুঁইদণ্ডী সরকারি প্রাথমিক বিদ্যালয়  পূর্ব জুঁইদণ্ডী সরকারি প্রাথমিক বিদ্যালয়  মধ্য জুঁইদণ্ডী সরকারি প্রাথমিক বিদ্যালয়   যোগাযোগ ব্যবস্থা  জুইদণ্ডী ইউনিয়নে যোগাযোগের প্রধান সড়ক আনোয়ারা-জুঁইদণ্ডী সড়ক। প্রধান যোগাযোগ মাধ্যম সিএনজি চালিত অটোরিক্সা।   খাল ও নদী  জুঁইদণ্ডী ইউনিয়নের পূর্ব, দক্ষিণ ও পশ্চিম তিন পাশ দিয়েই বয়ে চলেছে সাঙ্গু নদী। এছাড়া ইউনিয়নের অভ্যন্তরে প্রবাহিত হচ্ছে আইরমঙ্গল খাল এবং জুঁইদণ্ডী খাল।   হাট-বাজার  জুঁইদণ্ডী ইউনিয়নের হাট-বাজারগুলো হল:  বানু হাট জুঁইদণ্ডী চৌমুহনী বাজার গাবতল বাজার লামার বাজার।   উল্লেখযোগ্য ব্যক্তিত্ব  দর্শনীয় স্থান   শরফুদ্দীন শাহ মাজার শরীফ  সাঙ্গুর পাড় (সাঙ্গু নদী)   জনপ্রতিনিধি   বর্তমান চেয়ারম্যান:মাস্টার মোহাম্মদ ইদ্রিচ।   আরও দেখুন   আনোয়ারা উপজেলা  আনোয়ারা থানা  চট্টগ্রাম জেলা   তথ্যসূত্র    বহিঃসংযোগ   বিষয়শ্রেণী:আনোয়ারা উপজেলার ইউনিয়ন
হাকিম নিশাপুরী বা আবু আবদুল্লাহ মুহাম্মদ ইবনে আবদিল্লাহ আল-হাকিম নিশাপুরী (আরবি : أبو عبد الله محمد بن عبد الله الحاكم النيسابوري ; ইংরেজি : Abu Abd-Allah Muhammad ibn Abd-Allah al-Hakim al-Nishapuri) (জন্ম : ৩ রবিউল আউয়াল ৩২১ হি:, ৯৩৩ - ১০১৪ খ্রি:; মৃ :  ৩ সফর ৪০৫ হি: ; ১ সেপ্টেম্বর ১০১৪ খ্রি:) ইসলামের একজন বিখ্যাত সুন্নি পণ্ডিত এবং তার যুগের তিনি প্রতিথযশা শীর্ষস্থানীয় মুহাদ্দিস ও একজন ঐতিহাসিক ছিলেন । যাকে প্রায়শই "ইমামুল মুহাদ্দিসিন" (মুহাদ্দিসদের ইমাম) বা "খোরাসানের মুহাদ্দিস" বলা হয় । তিনি ছিলেন শাফিঈ মাজহাবের অনুসারী । নিশাপুরের অধিবাসী । তিনি "হাফিজুল হাদিস" ছিলেন  এবং অনেক বইয়েরও লেখক ছিলেন তিনি ।ذہبی، تذکرۃ الحفاظ (مترجم) 3/ 700، اسلام پبلشنگ ہاؤس، 17 اردو بازار لاہورذہبی، سیر اعلام النبلاء، 17/ 163، مؤسسۃ الرسالہ بیروت 1410ھ/1990ء، طبع سابعہ  নাম ও বংশ তার উপনাম আবু আবদুল্লাহ আর তার নাম "মুহাম্মদ ইবনে আবদিল্লাহ ইবনে মুহাম্মদ হামদুবিয়াহ ইবনে নাঈম । "ইবনুল বাইয়্যি"(ابن البیع) নামেও পরিচিত তিনি । তবে আল-হাকিম নিশাপুরী নামেই সর্বাধিক পরিচিত। ابن خلکان، وفیات الاعیان، 4/ 280، منشورات الشریف الراضی، قم، طبع ثانیہحاجی خلیفہ، کشف الظنون، 2/ 550، دار الفکر بیروت 1414ھ/1994ء  জন্ম তিনি ৩ মার্চ, ৯৩৩ খ্রিস্টাব্দে মুতাবেক ৩ রবিউল আউয়াল, ৩২১ হিজরিতে নিশাপুরে জন্ম গ্রহণ করেন ।  রচনাবলী ইমাম হাকিম নিশাপুরী বহু গ্রন্থ রচনা করেছেন । এর মধ্যে উল্লেখযোগ্য হল :  আল-মুস্তাদরাক আলাস-সাহিহাইন - এই বৃহৎ গ্রন্থটি বিশেষ করে তাকে বিখ্যাত করে তুলে ।  মা'রিফাতু উলুমিল হাদিস  তারিখে নিশাপুর  মৃত্যু ইমাম হাকিম নিশাপুরী ১ সেপ্টেম্বর,১০১৪ খ্রিস্টাব্দ মুতাবেক ৩ সফর, ৪০৫ হিজরিতে মৃত্যুবরণ করেন ।   তথ্যসূত্র   বিষয়শ্রেণী:সুন্নী গ্রন্থের তালিকা বিষয়শ্রেণী:শাফিঈ ব্যক্তি বিষয়শ্রেণী:আশআরি ব্যক্তি বিষয়শ্রেণী:মুহাদ্দিস বিষয়শ্রেণী:নিশাপুরের ব্যক্তি বিষয়শ্রেণী:মুজাদ্দিদ বিষয়শ্রেণী:১১শ শতাব্দীর আইনজ্ঞ বিষয়শ্রেণী:৯৩৩-এ জন্ম বিষয়শ্রেণী:১০১৪-এ মৃত্যু
এ এন এম গোলাম মোস্তফা (জন্ম: ১৯৪২ - মৃত্যু: ১৪ ডিসেম্বর, ১৯৭১) ১৯৭১ সালের বাংলাদেশের স্বাধীনতা যুদ্ধের পক্ষে অকুতোভয় সাংবাদিক ও শহীদ বুদ্ধিজীবী।বুদ্ধিজীবী হত্যার ৪২ বছর পরে ন্যায়বিচার , অশোকেশ রায়, বাংলানিউজটুয়েন্টিফোর।কম, ঢাকা, ৩রা নভেম্বর, ২০১৩। ১৯৭১ সালে বাংলাদেশের মুক্তিযুদ্ধের শেষ লগ্নে পাকিস্তান সেনাবাহিনী, রাজাকার ও আল-বদর বাহিনীর বুদ্ধিজীবী হত্যাকাণ্ডের অংশ হিসাবে তিনি অপহৃত ও পরে শহীদ হন।বুদ্ধিজীবী হত্যার সাজা ফাঁসি, প্রথম আলো দৈনিক পত্রিকা, লেখকঃ কুন্তল রায় ও মোছাব্বের হোসেন, ৪ঠা নভেম্বর, ২০১৩।   জন্ম ও শিক্ষাজীবন  আবু নাসের মোহাম্মদ গোলাম মোস্তফা ১৯৪২ সালে নীলফামারী জেলার পঙ্গাগ্রামে জন্মগ্রহণ করেন। তার পিতার নাম জহিরউদ্দিন আহমদ,যিনি ছিলেন উকিলের একজন মুহুরি।  এ.এন.এম গোলাম মোস্তফা ১৯৬০ সালে সুরেন্দ্রনাথ কলেজ থেকে আইএ,একই কলেজ থেকে ১৯৬৩ সালে স্নাতক এবং পরবর্তীকালে ঢাকা বিশ্ববিদ্যালয় থেকে ১৯৬৫ সালে বাংলা ভাষা ও সাহিত্যে এমএ ডিগ্রি লাভ করেন।   কর্মজীবন  ১৯৭১ সালে মুক্তিযুদ্ধকালীন দৈনিক পত্রিকা পূর্বদেশের প্রধান প্রতিবেদক ছিলেন গোলাম মোস্তফা। একই পত্রিকায় প্রতিবেদক হিসেবে যোগ দেন চৌধুরী মুঈনুদ্দীন।রায়ে সন্তুষ্ট হলেও কার্যকর হওয়া নিয়ে শঙ্কা, ফারহানা পারভীন, বিবিসি বাংলা, ঢাকা, ৪ নভেম্বর, ২০১৩   মৃত্যু  নিহত সাংবাদিক গোলাম মোস্তফার ছেলে অনির্বাণ মোস্তফার বয়স ১৯৭১ সালে অনেক কম ছিল, তবে পরে তার মা এবং পরিবারের অন্যান্যদের কাছে শুনেছেন সাংবাদিক গোলাম মোস্তফা ও চৌধুরী মুঈনুদ্দীন আদর্শিক দ্বন্দ্বের কথা। অনির্বাণ মোস্তফার ভাষ্যমতে, পূর্ব দেশের অফিসেই বাবার সাথে মুঈনুদ্দীনের বাক বিতণ্ডা হয়। এবং বাবাকে সে দেখে নেবে বলে হুমকি দেয়। ১৯৭১ সালের ১১ই ডিসেম্বর ভোরবেলা কয়েকজন লোক এসে নিজ বাড়ি থেকে গোলাম মোস্তফাকে তার অফিসে যাওয়ার কথা বলে নিয়ে যায়। তবে তিনি আর কখনই ফিরে আসেননি।  ৩রা নভেম্বর, ২০১৩ সালে আন্তর্জাতিক অপরাধ ট্রাইব্যুনাল, চৌধুরী মুঈনুদ্দীন এবং আশরাফুজ্জামান খান কে ১৯৭১ সালের ১০ থেকে ১৫ ডিসেম্বরের মধ্যে গোলাম মোস্তফা সহ ১৮ জন বুদ্ধিজীবীকে অপহরণের পর হত্যার দায়ে ফাঁসির দড়িতে ঝুলিয়ে মৃত্যুদণ্ডের আদেশ দিয়েছেন আন্তর্জাতিক অপরাধ ট্রাইব্যুনাল-২। মুঈনুদ্দীন ও আশরাফুজ্জামান খানের মৃত্যুদণ্ড, আকবর হোসেন, বিবিসি বাংলা, ঢাকা, ৩রা নভেম্বর, ২০১৩।   তথ্যসূত্র      বিষয়শ্রেণী:১৯৭১-এ মৃত্যু বিষয়শ্রেণী:১৯৭১-এ শহীদ বুদ্ধিজীবী বিষয়শ্রেণী:বাংলাদেশী সাংবাদিক বিষয়শ্রেণী:বাংলাদেশের স্বাধীনতা যুদ্ধে নিহত ব্যক্তি বিষয়শ্রেণী:১৯৪২-এ জন্ম বিষয়শ্রেণী:বাংলাদেশী খুনের শিকার বিষয়শ্রেণী:বাংলাদেশে খুন হওয়া ব্যক্তি বিষয়শ্রেণী:নীলফামারী জেলার ব্যক্তি
ওয়েস্টমিনস্টার পার্লামেন্টের স্কটিশ লিবারেল পার্টির সদস্যরা। এই বিষয়শ্রেণীতে ১৮৫৯ সালে পার্টির আনুষ্ঠানিক ভিত্তি থেকে ১৯৮৮ সালে সোশ্যাল অ্যান্ড লিবারেল ডেমোক্র্যাটে পার্টির অন্তর্ভূক্ত হওয়া পর্যন্ত একজন লিবারেল হিসাবে নির্বাচিত সংসদ সদস্যদের জন্য। কিছু সদস্য এর পূর্বসূরী বা উত্তরসূরী দলগুলির জন্যও বসে থাকতে পারে'' বিষয়শ্রেণী:দল অনুযায়ী স্কটল্যান্ডের নির্বাচনী এলাকা থেকে যুক্তরাজ্যের সংসদ সদস্য বিষয়শ্রেণী:উদারপন্থী দল (যুক্তরাজ্য) এর সংসদ সদস্য